25/11/2014 | Administración LocalMunicipal
Mugardos
Bases do VIII Certame de Poesía “Concello de Mugardos” 21 de marzo - Día da Poesía

ANUNCIO O Concello de Mugardos, por resolución da Alcaldía núm.1033/11.11.2014, prestou aprobación ás bases que rexerán a VIII Certame de Poesía “Concello de Mugardos” 21 de marzo-Día da Poesía, que se transcriben de seguido, para os efectos de xeral coñecemento. VIII CERTAME DE POESÍA “CONCELLO DE MUGARDOS” 21 DE MARZO - DÍA DA POESÍA O Concello de Mugardos, a través da Biblioteca Pública Municipal, convoca a sétima edición do Certame de Poesía “Concello de Mugardos”, co galo do Día da Poesía, o 21 de marzo. BASES PRIMEIRA Establécense tres categorías nas que o xurado designará un/unha gañador/a por categoría: – Ata 12 anos – De 13 a 17 anos – Iguais ou maiores de 18 anos Cada concursante poderá presentar unha única poesía, que se axustará ás seguintes normas: TEMA: libre. LINGUA: galego FORMA E EXTENSIÓN: DIN A4 por unha cara (extensión máxima), mecanografada a dobre espazo, corpo de letra 14 e encabezada polo título. As poesías terán que ser orixinais, inéditas e non premiadas en calquera outro tipo de concurso. SEGUNDA Achegaranse dúas copias sen asinar dentro dun sobre pechado que especificará no exterior o pseudónimo elixido polo/a autor/a, a categoria na que concursa e o nome do certame. Dentro deste sobre incluirase outro sobre pechado, co pseudónimo no exterior, que conterá fotocopia do documento de identidade e unha cuartilla co nome, apelidos, idade, enderezo completo e teléfono do/a autor/a. TERCEIRA O prazo de entrega das poesías será do 16 de xaneiro ao 16 de febreiro, ambos inclusive. Presentaranse no rexistro de entrada do Concello de Mugardos ou enviaranse mediante correo certificado ao seguinte enderezo: VIII CERTAME DE POESÍA CONCELLO DE MUGARDOS, Concellaría de Cultura do Concello de Mugardos, Avda. de Galicia, núm.45. (15620) Mugardos (A Coruña), segundo establece a Lei de réxime xurídico do procedemento administrativo común no art.38.4. CUARTA Unha vez reunidos os membros do xurado para facer a oportuna valoración, resultará gañadora aquela poesía que, a criterio do xurado, sexa merecedora do primeiro premio, podendo facer ademais mención especial dalgunha outra se o consideran oportuno. O resultado farase público ao día seguinte de ter lugar o fallo. O xurado estará integrado, entre outras persoas e de ser posible, pola persoa gañadora da edición anterior deste Certame na categoría de maiores de 18 anos, non podendo deste xeito participar no mesmo na presente edición. QUINTA O premio consistirá nun bono para mercar libros: – Por valor de 100 €, para a categoría de iguais ou maiores de 18 anos. – Por valor de 60 €, para a categoría de 13 a 17 anos, ambos inclusive. – Por valor de 40 €, para a categoría de ata 12 anos, inclusive. SEXTA O nome do/a gañador/a farase público o sábado 21 de marzo (Día mundial da poesía), tendo lugar o acto de entrega de premios na data en que se comunique. SÉTIMA As poesías que resulten premiadas quedarán no poder do Concello de Mugardos e pasarán a formar parte do patrimonio cultural deste, podendo cederlle ao premiado/a o uso e reprodución. OITAVA A participación nesta convocatoria implica a aceptación das normas contidas nas presentes bases. Mugardos, novembro de 2014. Mugardos, 17 de novembro de 2014 O alcalde Xosé Fernández Barcia